Jong man vas ná hy gesin glo skietArgieffoto (Foto: imgkid.com) ŉ 19-jarige man is in hegtenis nadat hy glo ŉ gesin in hul huis in Windermere in Kaapstad geskiet en gewond het. Sers. Noloyiso Rwexana, polisiewoordvoerder van die Wes-Kaap, en aan Maroela Media gesê die voorval het Donderdag omstreeks 21:30 plaasgevind. “Die slagoffers is onderskeidelik 64, 50, 22 en 15 jaar oud en lede van dieselfde gesin,” het Rwexana gesê. Ineke van Huyssteen, woordvoerder van ER24, het gesê paramedici is kort na 22:00 na die toneel ontbied. “Al vier slagoffers is met koeëlwonde en in ŉ ernstige toestand aangetref. Hulle is op die toneel gestabiliseer en deur ER24 en Metro-nooddienste na ŉ hospitaal geneem vir mediese behandeling,” het Van Huyssteen gesê. Volgens Rwexana is ’n 19-jarige verdagte reeds in verband met die voorval in hegtenis geneem en sal hy na verwagting Maandag in die Kaapstad-landdroshof verskyn op aanklag van poging tot moord. Die omstandighede en motief vir die skietery word deur die Kensington-polisie ondersoek.